SL Uradni list Evropske unije C 365/3

Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2016/C 365/04)

JAVNI RAZPIS ZA ODDAJO PONUDB ZA PODELITEV KONCESIJE ZA ISKANJE IN RAZISKOVANJE NAHAJALIŠČ NAFTE IN ZEMELJSKEGA PLINA TER ČRPANJE NAFTE IN ZEMELJSKEGA PLINA IZ NAHAJALIŠČ NA OBMOČJU „PROSZOWICE“

ODDELEK I: PRAVNA PODLAGA

1. Člen 49h(2) geološkega in rudarskega zakona (Dziennik Ustaw [Uradni list] 2015, št. 196, kakor je bil spremenjen)

2. Vladna uredba z dne 28. julija 2015 o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč (Dziennik Ustaw [Uradni list] 2015, št. 1171)

3. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (UL L 164, 30.6.1994, str. 3; UL, posebna poljska izdaja, poglavje 6(2), str. 262)

ODDELEK II: NAROČNIK

Ime: Ministerstwo Środowiska (Ministrstvo za okolje) Poštni naslov: ul. Wawelska 52/54, 00-922 Warszawa, Poljska Tel. +48 223692449, +48 223692447. Faks: +48 223692460. Internetni naslov: www.mos.gov.pl

ODDELEK III: PREDMET POSTOPKA

1. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Proszowice“, v koncesijskih blokih 373, 374 in 393

2. Območje, na katerem se bodo izvajale dejavnosti

Meja območja, ki ga zajema ta razpis, je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Številka točke X [PL-1992] Y [PL-1992] 1 265 797,369 606 784,682 2 256 877,580 606 993,250 3 256 866,895 601 531,158 4 265 972,196 601 470,879 5 265 785,258 594 508,986 6 256 792,099 594 610,492 7 256 861,670 598 860,040 8 251 837,130 598 803,240 9 245 959,166 604 332,289 10 240 684,937 604 381,020 11 240 244,081 603 139,260 12 238 495,594 597 181,464 13 238 486,801 597 044,425 14 254 726,425 579 328,472 15 265 370,279 579 332,115 16 269 669,762 596 654,081 17 284 288,245 596 762,366 18 284 357,997 606 534,408 19 266 162,867 623 612,266

Površina navpične projekcije območja, ki ga zajema ta razpis, je 818,29 km2.

Območje, ki ga zajema ta razpis, se nahaja v naslednjih okrožjih in občinah

Malopoljskega vojvodstva:

okrožje Krakov: občine Słomniki (2,04 % območja), Kocmyrzów-Luborzyca (3,97 %), Igołomnia-Wawrzeńczyce (6,30 %),

okrožje Krakov, mestna občina Krakov (0,29 %),

okrožje Proszowice: občine Radziemice (3,57 %), Pałecznica (2,74 %), Koniusza (10,81 %), Proszowice (7,17 %), Nowe Brzesko (2,94 %), Koszyce (0,18 %),

okrožje Wieliczka: občini Niepołomice (3,86 %), Kłaj (2,29 %),

okrožje Bochnia: občini Drwinia (7,05 %), Bochnia (0,98 %),

okrožje Dąbrowa: občina Gręboszów (0,01 %),

Svetokriškega vojvodstva:

okrožje Pińczów: občine Michałów (0,04 %), Pińczów (1,47 %), Działoszyce (5,47 %), Złota (3,43 %),

okrožje Kazimierza: občine Skalbmierz (8,81 %), Czarnocin (8,43 %), Kazimierza Wielka (12,44 %), Bejsce (1,80 %), Opatowiec (3,91 %),

okrožje Busko, občina Wiślica (< 0,01 %).

Namen del v jurskih in kredskih formacijah je priprava dokumentacije ter črpanje nafte in zemeljskega plina iz navedenih območij.

3. Rok, ki ni krajši od 90 dni od objave razpisa, in kraj oddaje ponudb

Ponudbe na razpis za koncesijo je treba predložiti osrednji pisarni Ministrstva za okolje najpozneje do 16:00 po srednjeevropskem času na zadnji dan 91-dnevnega obdobja, ki se začne dan po objavi tega razpisa v Uradnem listu Evropske unije.

4. Podrobni razpisni pogoji, vključno z merili za ocenjevanje in njihovimi ponderji, ki zagotavljajo izpolnjevanje pogojev iz člena 49k geološkega in rudarskega zakona z dne 9. junija 2011

Ponudbe lahko predloži podjetje, za katero je bila s kvalifikacijskim postopkom potrjena usposobljenost, kakor to določa člen 49a(16)(1) in (2) geološkega in rudarskega zakona, in sicer samostojno ali kot upravitelj, če se več podjetij skupaj prijavlja za koncesijo.

Prejete ponudbe bo razpisna komisija ocenila na podlagi naslednjih meril:

30 % : finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 25 % : tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 20 % : obseg in načrt geoloških del, vključno s predlaganimi geološkimi ali rudarskimi dejavnostmi; 10 % : izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 10 % : predlagana tehnologija za opravljanje geoloških del, vključno z geološkimi ali rudarskimi dejavnostmi, z uporabo inovativnih elementov, zasnovanih za ta projekt; 5 % : obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru.

Če je v fazi ocenjevanja ponudb na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

5. Minimalni obseg geoloških informacij

Koncesijski podatki ime območja: Proszowice kraj: na kopnem; koncesijski bloki 373, 374 in 393 Vrsta nahajališč konvencionalno nahajališče nafte in zemeljskega plina Strukturne ravni kenozojska mezozojska paleozojska Naftni sistemi paleozoično-mezozoična Matične kamnine ordovicijske, silurske, devonske, karbonske in srednjejurske kamnine Zbirne kamnine glavkonitni peščenjak cenomanija (pozne krede) in drobirni apnenec litorala (pozna jura, nižji del poznega oxsfordija) Neprepustne kamnine senonijski lapor (višji del pozne krede) in kamnine predkarpatskega bazena (krakovske plasti) Debelina nadkritja 350–750 m Vrsta pasti strukturne Identificirana nahajališča v bližini (ZP – zemeljski plin; N – nafta) Pławowice (N) – odkrita leta 1964, skupno črpanja (50 let) 610 710 ton; proizvodnja v letu 2014: 4 580 ton, rezerve in viri: za črpanje: 92 490 ton (industrijske 20 130 ton) Grobla (N) – odkrita leta 1962, skupno črpanja (52 let) 2 822 590 ton in 145 020 000 m3 vezanega plina; proizvodnja v letu 2014: 4 430 ton, rezerve in viri: za črpanje: 48 300 ton (industrijske 21 050 ton) Mniszów (N) – odkrita leta 1966, ni bila črpana Dąbrówka (ZP) – odkrit leta 1976, skupna črpanja (38 let) 425 350 000 m3; proizvodnja v letu 2014: 1 230 000 m3, rezerve in viri: za črpanje: 30 850 000 m3, (industrijske: 8 020 000 m3) Grądy Bocheńskie (ZP) – odkrit leta 1985, skupna črpanja (18 let) 166 900 000 m3; proizvodnja v letu 2014: nič, rezerve in viri: za črpanje: 39 170 000 m3, (industrijske: 14 050 000 m3) Rajsko (ZP) – odkrit leta 1997, skupna črpanja (3 leta) 20 630 000 m3; proizvodnja v letu 2014: 6 730 000 m3, rezerve in viri: za črpanje: 142 370 000 m3, (industrijske: 54 370 000 m3) Rylowa (ZP) – odkrit leta 1988, skupna črpanja (4 leta) 66 460 000 m3; proizvodnja v letu 2014: 27 110 000 m3, rezerve in viri: za črpanje: 478 540 000 m3, (industrijske: 175 160 000 m3) Rysie (ZP) – odkrit leta 1985, skupna črpanja (25 let) 75 810 000 m3; proizvodnja v letu 2014: 740 000 m3, rezerve in viri: za črpanje: 15 960 000 m3, (industrijske: 1 470 000 m3) Szczepanów (ZP) – odkrit leta 1990, skupna črpanja (16 let) 707 240 000 m3; proizvodnja v letu 2014: 9 870 000 m3, rezerve in viri: za črpanje: 206 960 000 m3, (industrijske: 116 620 000 m3) Łazy (ZP) – odkrit leta 1995, skupna črpanja (7 let) 12 480 000 m3; proizvodnja v letu 2014: nič, rezerve in viri: za črpanje: 13 400 000 m3, (industrijske: nič) Łętowice-Bogumiłowice (ZP) – odkrit leta 1993, skupna črpanja (18 let) 137 580 000 m3; proizvodnja v letu 2014: 400 000 m3, rezerve in viri: za črpanje: 110 870 000 m3, (industrijske: 21 150 000 m3) Opravljene seizmografske raziskave (lastnik) 1975 Kazimierza Wielka-Dąbrowa Tarnowska 2D (državna zakladnica) 1977–1978 Bochnia-Czchów-Pilzno 2D (državna zakladnica) 1987–1988 Kazimierza Wielka-Pińczów-Nowy Korczyn 2D (državna zakladnica) 1987–1988 Niepołomice-Gdów-Myślenice 2D (državna zakladnica) 1989–1990 Kazimierza Wielka-Pińczów-Nowy Korczyn 2D (PGNiG) 1991–1993 Słomniki-Pińczów 2D (PGNiG) 1993 Liplas-Grobla-Żukowice 2D (PGNiG) 2003 Puszcza-Krzeczów-Borek 2D (državna zakladnica) Referenčne vrtine Puszcza-14 (1 642 m), Dodów 2 (1 267 m), Kózki 1 (800 m)

6. Rok za začetek dejavnosti

Dejavnosti, ki jih zajema koncesija, se bodo začele najpozneje v 14 dneh od dneva pravnomočnosti sklepa o koncesiji.

7. Pogoji za podelitev koncesije, zlasti glede višine, obsega in načina zagotavljanja zavarovanja iz člena 49x(1) geološkega in rudarskega zakona, ter v utemeljenih primerih tudi višine, obsega in načina zagotavljanja zavarovanja iz člena 49x(2) navedenega zakona

Izbrani ponudnik mora zagotavljati zavarovanje, ki zajema neskladnost ali neustrezno skladnost s pogoji iz koncesije in financiranje likvidacije del v rudnikih v primerih, da koncesija preteče, je odvzeta ali postane neveljavna. To zavarovanje mora biti zagotovljeno od dneva podelitve koncesije do konca faze iskanja in raziskovanja. Višina zavarovanja se določi na 100 000 PLN. Način in rok plačila ureja člen 49x(4) in (5) geološkega in rudarskega zakona.

8. Minimalni obseg geoloških del, vključno z geološkimi ali rudarskimi dejavnostmi

Predlagani minimalni program geoloških del v fazi iskanja in raziskovanja obsega:

Stopnja I: trajanje: 12 mesecev

obseg: interpretacija in analiza arhiviranih geoloških podatkov

Stopnja II: trajanje: 12 mesecev

obseg: izvajanje 2D seizmičnih raziskav (100 km) ali vrtanje ene vrtine do globine največ 2 000 m z obveznim jedrovanjem v odrejenih intervalih

Stopnja III: trajanje: 24 mesecev

obseg: vrtanje ene vrtine do globine največ 2 000 m z obveznim jedrovanjem v odrejenih intervalih

Stopnja IV: trajanje: 12 mesecev

obseg: analiza pridobljenih podatkov

9. Obdobje, za katero se podeli koncesija

Obdobje koncesije obsega 10 let in vključuje:

— fazo iskanja in raziskovanja, ki traja 5 let od dne podelitve koncesije,

— fazo črpanja; ki se začne s sprejetjem odločitve o naložbi.

10. Posebni pogoji za izvajanje dejavnosti in zagotavljanje javne varnosti, javnega zdravja, varstva okolja in racionalnega upravljanja nahajališča

Izvajanje del programa koncesijskih del ne sme kršiti pravic lastnikov in ne odpravlja zahteve po skladnosti z drugimi zahtevami iz zakonodaje, zlasti geološkega in rudarskega zakona, ter zahtevami glede rabe zemljišč, varstva okolja, kmetijskih površin in gozdov, narave, voda in odpadkov.

11. Vzorčni sporazum o podelitvi užitka na rudarski pravici

Vzorčni sporazum je priložen v obliki priloge.

12. Informacije o znesku pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Proszowice“ za petletno osnovno obdobje znaša 173 902,99 PLN (z besedami: sto triinsedemdeset tisoč devetsto dva zlota in devetindevetdeset grošev) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je prilagojen srednjeročnemu letnemu indeksu cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor jo je določil predsednik osrednjega statističnega urada Uradnega lista Republike Poljske (Monitor Polski) (člen 49h(3)(12) geološkega in rudarskega zakona).

13. Informacije v zvezi z zahtevami, ki jih morajo ponudbe upoštevati, in dokumenti, ki se zahtevajo od ponudnikov

1. Ponudba mora vsebovati: 1. ime (podjetja) in sedež ponudnika; 2. predmet ponudbe, skupaj z opisom območja, za katerega naj bi se podelila koncesija in užitek na rudarski pravici; 3. obdobje, za katerega naj bi se podelila koncesija, trajanje faze iskanja in raziskovanja ter datum začetka dejavnosti; 4. cilj, obseg in naravo geoloških del, vključno z geološkimi ali rudarskimi dejavnostmi, ter informacije o delih, ki jih je treba opraviti za dosego cilja, in za to potrebnih tehnologijah; 5. časovni načrt, razdeljen po letih, geoloških delih, vključno z geološkimi dejavnostmi, ter obsegu tovrstnih del; 6. obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru, kakor je opredeljeno v členu 82(2)(2) geološkega in rudarskega zakona; 7. pravico ponudnika do nepremičnine (območja), v okviru katere je predvideno izvajanje dejavnosti, ali pravico do uporabe užitka na rudarski pravici, za katero je podjetje zaprosilo; 8. seznam območij, ki so del shem za ohranjanje narave; ta zahteva ne zadeva projektov, za katere se zahteva okoljsko dovoljenje; 9. ukrepe za zmanjševanje negativnih okoljskih vplivov načrtovanih dejavnosti; 10. obseg geoloških informacij, ki so na voljo ponudniku; 11. izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja; 12. tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov; 13. finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti vire in načine financiranja načrtovanih dejavnosti, vključno z deležem lastnih sredstev in zunanjega financiranja; 14. predlagano tehnologijo za izvajanje geoloških del, vključno z geološkimi ali rudarskimi dejavnostmi; 15. predlog zneska pristojbine za podelitev užitka na rudarski pravici, ki ne sme biti nižji od zneska, ki je opredeljen v razpisu za zbiranje ponudb; 16. predlagan način zagotavljanja varnosti iz člena 49x(4) geološkega in rudarskega zakona; 17. če ponudbo predlaga skupaj več podjetij, mora ta poleg navedenega vsebovati še: (a) ime (podjetij) in sedeže vseh podjetij, ki predlagajo ponudbo; (b) upravitelja; (c) deleže stroškov geoloških del, vključno z geološkimi dejavnostmi, ki so predlagani v sporazumu o sodelovanju.

2. Ponudbe, predložene v postopku zbiranja ponudb, morajo izpolnjevati zahteve in pogoje iz razpisa za zbiranje ponudb.

3. Ponudbi je treba priložiti: 1. dokazila o obstoju okoliščin, opisanih v ponudbi, zlasti izpise iz ustreznih registrov; 2. dokazilo o pologu depozita; 3. kopijo sklepa, ki potrjuje pozitiven rezultat kvalifikacijskega postopka, kakor ga navaja člen 49a(17) geološkega in rudarskega zakona; 4. grafične priloge, pripravljene v skladu z zahtevami glede zemljevidov rudnikov, ki ponazarjajo upravne meje države; 5. pisna zagotovila, da bodo tehnični viri na voljo osebam, udeleženim v postopku zbiranja ponudb, če se za izvajanje koncesije uporabljajo tehnični viri drugih oseb; 6. dve kopiji projekta geoloških dejavnosti.

4. Ponudniki lahko v svojih ponudbah na lastno pobudo zagotovijo dodatne informacije ali jim priložijo dodatne dokumente.

5. Dokumenti, ki jih predložijo ponudniki, morajo biti izvirniki ali overjene kopije izvirnikov, kakor je predvideno v zakoniku o upravnem postopku. Ta zahteva se ne uporablja za kopije dokumentov, ki jih je treba priložiti ponudbam in jih je pripravil organ, ki podeljuje koncesijo.

6. Dokumente v tujem jeziku je treba predložiti skupaj s prevodom v poljščino, ki ga opravi zapriseženi prevajalec.

7. Ponudbe morajo biti predložene v zapečateni ovojnici ali zapečatenem paketu z imenom (podjetja) ponudnika ter navedenim predmetom ponudbe.

8. Ponudbe, predložene po izteku roka za predložitev, bodo ponudnikom vrnjene neodprte.

14. Informacije glede načina pologa depozita, znesek depozita in rok plačila

Ponudniki morajo položiti depozit v višini 1 000 PLN (z besedo: tisoč zlotov) pred iztekom časovnega obdobja za predložitev ponudbe.

DEL IV: ADMINISTRATIVNE INFORMACIJE

IV.1) Razpisna komisija

Organ, ki podeljuje koncesijo, imenuje razpisno komisijo, da izpelje postopek za zbiranje ponudb in izbere najustreznejšo ponudbo. Sestava in postopkovna pravila komisije so opredeljeni v vladni uredbi z dne 28. julija 2015 (Dziennik Ustaw [Uradni list] 2015, št. 1171, Vladna uredba o podelitvi koncesije za iskanje in raziskovanje nahajališč ogljikovodikov ter črpanje ogljikovodikov iz nahajališč kot tudi koncesije za črpanje ogljikovodikov iz nahajališč). Razpisna komisija organu, ki podeljuje koncesijo, v potrditev predloži poročilo o postopku za zbiranje ponudb. Poročilo je skupaj s ponudbami in vso dokumentacijo v zvezi s postopkom za zbiranje ponudb na voljo drugim osebam, ki so predložile ponudbe.

IV.2) Dodatna pojasnila

V sedmih dneh od objave razpisa za zbiranje ponudb lahko zainteresirane strani od organa, ki podeljuje koncesijo, zahtevajo pojasnila glede posameznih razpisnih pogojev. Organ, ki podeljuje koncesijo, bo v sedmih dneh od prejetja navedenega zahtevka v javnem informacijskem listu (Biuletyn Informacji Publicznej) objavil pojasnila na strani upravnega urada, podrejenega navedenemu organu.

IV.3) Dodatne informacije

Informacije o območju, ki ga zajema postopek za zbiranje ponudb, je zbral poljski urad za geologijo (Państwowa Służba Geologiczna) v paketu geoloških podatkov (Pakiet danych geologicznych), ki je na voljo na spletišču ministrstva za okolje (www.mos.gov.pl) in na

oddelku za geologijo in geološke koncesije (Departament Geologii i Koncesji Geologicznych) Ministerstwo Środowiska (Ministrstvo za okolje) ul. Wawelska 52/54 00-922 Warszawa POLSKA/POLAND Tel. +48 223692449 Faks +48 223692460